Ungliðinn Sheyi Ojo hefur verið lánaður út leiktíðina . Hann mun spila með Fulham í næst efstu deild . Þetta er í þriðja sinn sem hann er lánaður en hann hefur áður verið í láni hjá Wolverhampton Wanderes og Wigan Athletic . Það kemur aðeins á óvart að Sheyi skuli vera sendur í lán en hann hefur þótt með efnilegri leikmönnum Liverpool síðustu árin . Sheyi var lengi frá vegna meiðsla á síðustu leiktíð og náði ekki að komast í gang eftir þau . En hann lék vel þegar hann fékk tækifæri sparktíðina 2015 / 16 og þótti framganga hans lofa góðu . Sheyi hefur spilað 13 leiki fyrir Liverpool og skorað eitt mark . Sheyi varð heimsmeistari undir 20 ára með Englandi í sumar . Hann kemur vonandi sterkur til leiks eftir dvölina hjá Fulham og hann lét hafa eftir sér í dag að hann stefndi á að koma fljótt aftur til Liverpool !